હિંમતનગર તાલુકાના ગાંભોઇ ખાતેથી સિમેન્ટના વેપારીની દુકાનના કાઉન્ટર ટેબલના ખાનામાંથી રૂપિયા ૪૦,૦૦૦ની રોકર્ડ રકમની ચોરી કરનાર શખ્સને સી.સી. ટીવી ફુટેજ આધારે એસ.ઓ.જી.ની ટીમે ઝડપી લઇ ગાંભોઇમાં બનેલ ચોરીની ઘટનાનો ભેદ કલાકોની ગણતરીમાં ઉકેલી નાખ્યો છે. ઝડપાયેલા શખ્સ પાસેથી પોલીસે રૂ.૧૦ હજારનો મુદ્દામાલ કબ્જે લઇ ગાંભોઇ પોલીસ હવાલે કર્યો છે. ગાંભોઇ ખાતે આવેલ કિરીટભાઇ અમીચંદભાઇ પટેલના ઉમીયા સિમેન્ટ ડેપો નામની દુકાનના કાઉન્ટર ટેબલના ખાનામાંથી કોઇ શખ્સ રૂ.૪૦ હજારની રોકડ રકમ ચોરી ભાગી છુટયો હતો.